ዝብል እዩ፡፡ እዚ ዝከኣል ከምዝኾነ እዩ ኣቶ ኣማኑኤል ዝዛረብ። "እወ፡ ሕገ መንግስቲ ብሙሉእ ኢኻ ክትርእዮ ዘለካ፡፡ መሰል ኣለካ'ዶ የብልካን እዩ እቲ መሰረታዊ ነገር። ልዕሊ ኹሉ መረጻ 'ፕሮሲጀር' እዩ፡ መረጻ ማለት ንሓደ ዝተዋህበካ ፖለቲካዊ መሰል፡ መስርሒ እዩ። እቲ ዓብዪ መሰል ፖለቲካዊ ስልጣን ናይ ህዝቢታት እዩ። ልዕልነት ህዝቢ ዝብል ቀዳማይ መትከል ሕገ-መንግስቲ እዩ፡፡ በቢሓሙሽተ ዓመት መንግስቲ ከምዝቕየር፡ ካብዚ ወጻኢ ካሊእ መስርሕ ከምዘየለ፣ ኣብዚ ዓዲ ብደረጃ ፌደራል ይኹን ክልል ካብ መረጻ ወጻኢ መንግስትነት ከምዘይተሓዝ፡ ግልጺ ዝኾኑ ድንጋገታት ኣለዉ" ይብል። ኣቶ ኣማኑኤል፡ እዚ ሕጊ ብዝኾነ ኣካል ነዚ ዝጻባእ ውሳነ እንተዳኣ ሓሊፉ፡ እቲ ውሳነ ተቐባልነት ከምዘይህልዎ፡ ኣብቲ ሕገ-መንግስቲ ዓንቀጽ ትሸዓተ ተጠቒሱ ከምዘሎ ገሊጹ። "እዚ እቲ ዝነኣሰ መሰል እዩ። እቲ ሕገ-መንግስቲ እንተዘይማእሚኡካ ክሳብ ምግንጻል እዩ ዝፈቅድ። መረጻ ማለት'ኮ ኣመሓዳሪኻ ምምራጽ ማለት እዩ። ሕገ-መንግስቲ ዘመሓይሽ ነገር የብሉን" ይብል። እቲ ቦርድ መረጻ ግና ኣብ ቀረባ እዋን ነቲ ብክልል ደረጃ ዝካየድ መረጻ ነጺጉ ኣብ ዘውጸኦ መግለጺ፡ ብደረጃ ሃገር ኮነ ብደረጃ ክልል ዝኾነ መረጻ ናይ ምስላጥ ብሕታዊ ስልጣን ዘለዎ ኣካል ንሱ ከምዝኾነ እዩ ሓቢሩ። ቦርድ መረጻ ኢትዮጵያ ኣብዚ ሰሙን ኣብ ዘውጽኦ መግለጺ፡ ኣብ ክልል ትግራይ መረጻ ክካየድ ንምውሳን ኮነ ንምፍጻም "ሕጋዊ መሰረት የብሉን" ኢሉ። እቲ ሕዚ ኣብ ክልል ትግራይ ክካየደ ተሓሲቡ ዘሎ መረጻ፡ ብደረጃ ክልል ቤት-ምኽሪ ንምጥያሽን ከባብያውን ከምዝኾነ ዝገልጽ ኣቶ ኣማኑኤል፡ ናብ ፓርላማ ዝውከሉ ሰባት ዝምረጽሉ ከምዘይኮነ ሓቢሩ፡፡ ድሕሪ ሕዚ መንግስቲ ፌደራል መረጻ እንተካይዱ ድማ "ኣባል ናይቲ ፌደሬሽን ኮይኑ ክሳብ ዝቐጸለ፡ ኣባል እቲ ፌደሬሽን ንምዃን ዘኽእሎ ናይ ፌደራል ተወከልቲ ህዝብን ተወከልቲ ቤት-ምኽሪ ፌደሬሽንን ክመርጽ እዩ" ኢሉ። እዚ ድማ ምንም ጸገም ከምዘይፈጥርን ክልቲኦም መረጻታት ኣብ ሓደ እዋን ክካየዱ ግድን ከምዘይኮነን፡ ሓላፊ ቢሮ ፍትሒ ክልል ትግራይ ኣቶ ኣማኑኤል ኣሰፋ ተዛሪቡ፡፡ ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
